Diari Oficial de la Generalitat Valenciana


Sumari del DOGV 9936, del 13-09-2024 (2024/9168)

RESOLUCIÓ de 6 de setembre de 2024, per la qual es convoca l'oferta d'ocupació pública de diferents places d'aquest organisme amb contracte laboral a càrrec de diverses línies d’investigació.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9168

CVE
:   QMBQ-H-1125-0317

Data del document
:   06-09-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys setze anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones interessades una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2 El termini de presentació de les sol·licituds és de deu dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format pdf. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document pdf, o un zip. Es pot fer servir el model establert en aquest enllaç:. <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la Gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la universitat en la següent pàgina web:

<https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç:

<https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Neotericval-disolventes verdes/neotéricos para procesos de valorización de residuos CPI-24-409», a càrrec de la línia d’investigació: «Neotericval-disolventes verdes/neotéricos para procesos de valorización de residuos»*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Posar a punt de tecnologies de valorització de residus plàstics o biopolímers.

– Desenvolupar el disseny estadístic d’experiments i maximització de les condicions de valorització de residus plàstics.

–  Caracteritzar de forma analítica els productes de la valorització de residus plàstics, lignocelulòsics o de la industria textil.

– Proposar el procés de re-enginyeria de les tecnologies utilitzades.

– Realitzar informes científics en castellà i anglès.

– Col·laborar en tasques de difusió de resultats científics en articles, conferències i seminaris nacionals i internacionals.

– Col·laborar en la preparació i desenvolupament de jornades, seminaris o events formatius associats als resultats del projecte.

– Col·laborar en la gestió de la protecció i explotació dels resultats de recerca, si escau.

– Gestionar els residus d’acord amb les directrius dictades per les branques de coneixement d’enginyeria química i de prevenció de riscos laborals

1.5. Objecte i període: ús de dissolvents verds o neotèrics per extraure compostos d’interès de residus tèxtils, vegetals o polimèrics, i incorporar-los en nous materials.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: grau en Enginyeria Química, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

1.6.2. Anglès: Certificat nivell B2, o titulació equivalent.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, Arquitectura, Enginyeria, grau, diplomatura, Arquitectura Tècnica o Enginyeria Tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

4.4.5.1. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 puntss.

9.4.5.4. Per cada publicació en revistes científiques no relacionades en les llistes esmentades en el punt anterior: 0,25 punts.

8.6.2.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Coneixements avançats i experiència prèvia en Enginyeria Química.

– Màster en Enginyeria Química o en Enginyeria.

– Habilitats investigadores i experiència prèvia en l’àmbit de valorització de residus (de biomassa, agrícoles o animals), i materials biopolímerics.

– Habilitats investigadores i experiència prèvia en l’àmbit de tècniques d’encapsulació com l’us de spray dryer).

– Habilitats investigadores i experiència prèvia en l’àmbit de enginyeria i tecnologies per a la circularitat de productes bio-basats.

– Habilitats investigadores i experiència prèvia en l’àmbit d’anàlisi de propietats fisico-químiques de materials de base polimèrica, com l’us i/o interpretació de SEM, FTIR, DRX, TGA o DSC.

– Habilitats avançades en software per a l’anàlisi estadístic i càlcul (Minitab, Origin).

– Habilitats avançades en programació (Python, Matlab).

– Habilitats avançades en software ofimàtic del paquet Microsoft Office.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Alberto Bouzas Blanco, professor del Departament d’Enginyeria Química.

Vocal 1: Amparo Chafer Ortega, professora del Departament d’Enginyeria Química.

Vocal 2: Salvador Garrigues Mateo, professor del Departament de Química Analítica.

Vocal 3: Laura Pastor Alcañiz, professora del Departament d’Enginyeria Química.

Secretari: Vicente Martinez Soria, professor del Departament d’Enginyeria Química.

4. Comissió avaluadora suplent

President: Jose David Badia Valiente, professor del Departament d’Enginyeria Química.

Vocal 1: Jose Pasqual Cerisuelo Ferriols, professor del Departament d’Enginyeria Química.

Vocal 2: Carmen Molins Legua, professora del Departament de Química Analítica.

Vocal 3: Paula Marzal Domenech, professora del Departament d’Enginyeria Química.

Secretari: Luis Borras Falomir, professor del Departament d’Enginyeria Química.

Per a les comunicacions i qualsevol problema que puga sorgir, la comissió avaluadora té la seu en el Departament d’Enginyeria Química de l’Escola Tècnica Superior d’Enginyeria (ETSE), de la Universitat de València.

ANNEX II

*Projecte: «Determinantes evolutivos y ecológicos de la especialización: descifrando los determinantes de la especificidad de hospedador en un modelo pez-monogéneo. CPI-24-427». Finançat per l'Agència Estatal d’Investigació –AEI–, el Ministeri de Ciència, Innovació i Universitats i per la Unió Europea a través del Fons Europeu de Desenvolupament Regional –FEDER–, a càrrec de la línia d’investigació: «Determinantes evolutivos y ecológicos de la especialización: descifrando los determinantes de la especificidad de hospedador en un modelo pez-monogéneo».*

Oferta pública d’un lloc de treball d’investigador/a doctor/a sènior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a sènior.

Grup: A.

Subgrup: A1.

1.2. Jornada de treball: 37 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet , és de 3.146,55 euros (12 pagues).

1.4. Funcions i tasques que s’han de desenvolupar:

– Preparació de genoteques.

– Anàlisi de seqüències d'ADN.

– Elaboració d'eines bioinformàtiques adients.

– Anàlisi estadística multivariant.

– Aplicació de tècniques d'anàlisi de proteòmica.

1.5. Objecte i període: investigació i anàlisi de seqüències d'ADN i proteòmica.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: doctorat en Biologia, o en Bioquímica, o en Biologia Molecular, o en Biotecnologia, o titulació equivalent.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Coneixements en genòmica i proteòmica.

– Coneixements en bioinformàtica.

– Coneixements en R i/o Python.

– Coneixements en estadística multivariant.

– Experiència postdoctoral relevant.

– Bon nivell d'anglès.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de trenta dies consecutius.

3. Comissió avaluadora titular

President: Joaquin Baixeras Almela, professor del Departament de Zoologia.

Vocal 1: Juan Antonio Balbuena Diaz-Pines, professor del Departament de Zoologia.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Carolina Rausell Segarra, professora del Departament de Genètica.

Secretària: Julia Victoria Marin Navarro, professora del Departament de Bioquímica i Biologia Molecular.

4. Comissió avaluadora suplent

Presidenta: Maria Antonia Rodrigo Alacreu, professora del Departament de Microbiologia i Ecologia.

Vocal 1: Cristina Llopis Belenguer, investigadora de l’Institut Cavanilles de Biodiversitat i Biologia Evolutiva.

Vocal 2: Rodolfo Gozalo Gutierrez, professor del Departament de Botànica i Geologia.

Vocal 3: Jesus Selfa Arlandis, professor del Departament de Zoologia.

Secretària: Maria Isabel Fariña Gomez, professora del Departament de Biologia Cel·lular, Biologia Funcional i Antropologia Física.

Per a les comunicacions i qualsevol problema que puga sorgir, la comissió avaluadora té la seu en l’Institut Cavanilles de Biodiversitat i Biologia Evolutiva (ICBBE) de la Universitat de València.

ANNEX III

*Projecte: ««From bench to clinics: since the avant-garde treatments for ovarian and uterine-associate infertility to bioengineering technologies in productive medicine. CPI-24-428». Programa «Prometeu» per a grups d’investigació d’excel·lència de la Conselleria d’Innovació, Universitats, Ciència i Societat Digital, (actualment: Conselleria d'Educació, Universitats i Ocupació), (CIPROM/2021/058) convocades per Resolució de 14 de setembre de 2021, a càrrec de la línia d’investigació: «From bench to clinics: since the avant-garde treatments for ovarian and uterine-associate infertility to bioengineering technologies in productive medicine».*

Oferta pública d’un lloc de treball d’investigador/a doctor/a júnior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a júnior.

Grup: A.

Subgrup: A1.

1.2. Jornada de treball: 37 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps completo, és de 2.392,82 euros (12 pagues).

1.4. Funcions i tasques que s’han de desenvolupar:

– Elaboració d'hidrogels de matriu extracelul·lar.

– Cultiu i maneig d'organoides endometrials.

– Identificació i validació de factors específics candidats secretats per les cèl·lules mare.

– Administració de tractaments en models animals de mal ovàric (envelliment ovàric fisiològic i fallada ovàrica prematura induït per quimioteràpia) i endometrial.

– Encreuaments successius per a avaluar la fertilitat a llarg termini, sacrifici i processament de mostres per a avaluació de teixit ovàric i endometrial, reserva/desenrotllament fol·licular i qualitat ovocitària.

– Anàlisi estadística i interpretació dels resultats clínics, proteòmics i transcriptòmics del projecte.

– Redacció de manuscrits i documents científics.

1.5. Objecte i període: bioenginyeria i medicina regenerativa en l'àrea de la salut reproductiva femenina.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: doctorat en Biotecnologia, o en Biologia, o en Ciències de la Vida, o titulació equivalent.

Obtenció del títol amb una antelació màxima de quatre anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.

1.6.2. Valencià: Certificat de nivell C2 o titulació equivalent.

1.6.3. Acreditació professional de categoria, A+B+C+D, sobre animals utilitzats per a l'experimentació i altres fins científics d'acord amb l'RD 53/2013 i l'Orde ECC/566/2015.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Màster oficial en la branca de Ciències de la Salut.

– Coneixements acreditats mitjançant publicacions en bioenginyeria aplicada a la medicina reproductiva femenina.

– Es valorarà molt favorablement la firma d'autoria preferent en revistes indexades (primer/a, últim/a autor/a, correspondència).

– Curs de Bones Pràctiques Clíniques per a investigadors.

– Acreditació d'estada d'investigació en centres nacionals o internacionals d'almenys tres mesos de duració.

– Coneixements d'estadística bàsica dirigida a professionals de Reproducció Assistida.

– Es valorarà experiència com a investigador postdoctoral.

– Experiència en tècniques de biologia molecular per a l'anàlisi d'expressió gènica i proteica, en tècniques d'anàlisi proteica, en microscòpia òptica i electrònica, en cultius cel·lulars bi- i tridimensionals, maneig d'animals d'experimentació i models de malalties ginecològiques.

– Comunicacions orals o pòsters en congressos internacionals en l'àrea de la medicina reproductiva.

– Participació en projectes d'investigació relacionats amb la medicina reproductiva.

– Experiència en el camp de la regeneració ovàrica i/o endometrial i/o coneixements sobre la fisiologia i anatomia del sistema reproductor femení, en teràpies basades en plasma ric en plaquetes i en l'elaboració de matrius extracelul·lars provinents d'òrgans reproductors.

– Premis científics i acadèmics.

– Beques o ajudes competitives rebudes.

– Docència impartida en titulacions universitàries oficials.

– Altres idiomes.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de trenta dies consecutius.

3. Comissió avaluadora titular

President: Francisco Javier Estañ Capell, professor del Departament de Pediatria, Obstetrícia i Ginecologia.

Vocal 1: Antonio Pellicer Martinez, professor del Departament de Pediatria, Obstetrícia i Ginecologia.

Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l’Alimentació, Toxicologia i Medicina Legal.

Vocal 3: Maria Jesus Sanz Ferrando, professora del Departament de Farmacologia.

Secretària: Consuelo Borras Blasco, professora del Departament de Fisiologia.

4. Comissió avaluadora suplent

President: Jose Alejandro Remohi Gimenez, professor del Departament de Pediatria, Obstetrícia i Ginecologia.

Vocal 1: Jose Bellver Pradas, professor del Departament de Pediatria, Obstetrícia i Ginecologia.

Vocal 2: Manuel Mata Roig, professor del Departament de Patologia.

Vocal 3: Aurora M. Gonzalez Teruel, professora del Departament d'Història de la Ciència i Documentació.

Secretària: Gloria Vta. Segarra Irles, professora del Departament de Fisiologia.

Per a les comunicacions i qualsevol problema que puga sorgir, la comissió avaluadora té la seu en el Departament de Pediatria, Obstetrícia i Ginecologia de la Facultat de Medicina i Odontologia, de la Universitat de València.

ANNEX IV

*Projecte: «Impulsa: impulsando la salud mental y el bienestar a través de intervenciones digitales. CPI-24-429». Programa «Prometeu» per a grups d’investigació d’excel·lència de la Conselleria d’Innovació, Universitats, Ciència i Societat Digital, (actualment: Conselleria d'Educació, Universitats i Ocupació), (CIPROM/2021/041) convocades per Resolució de 14 de setembre de 2021., a càrrec de la línia d’investigació: «Impulsa: impulsando la salud mental y el bienestar a través de intervenciones digitales».*

Oferta pública d’un lloc de treball d’investigador/a doctor/a júnior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a júnior.

Grup: A.

Subgrup: A1.

1.2. Jornada de treball: 37 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet , és de 2.392,82 euros (12 pagues).

1.4. Funcions i tasques que s’han de desenvolupar:

– Maneig i anàlisi de dades.

– Redacció d'informes i articles científics.

– Assistència metodològica a la resta de l'equip d'investigació.

1.5. Objecte i període: realització d'anàlisis estadístiques associats a un projecte d'investigació dirigit a avaluar els factors protectors del benestar psicològic i psicopatologia.

1.6. Requisits:

1.6.1. Titulació: doctorat en Psicologia,o titulació equivalent.

Obtenció del títol amb una antelació màxima de quatre anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.

1.6.2. Anglès: Certificat de nivell C1 o titulació equivalent.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Màster en Psicologia General Sanitària.

– Experiència en investigació en Psicologia (publicacions, comunicacions en congressos, mobilitat internacional).

– Coneixement avançat sobre el llenguatge de programació R per al processament de bases de dades i realització d'anàlisis estadístiques.

– Formació en metodologia i estadística (dissenys d'investigació en psicologia, models lineals -incloent models multinivell-, models d'equacions estructurals, Machine Learning).

–Graduat/a en Psicologia.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de trenta dies consecutius.

3. Comissió avaluadora titular

President: Jorge Garces Ferrer, professor del Departament de Treball Social i Serveis Socials.

Vocal 1: Rosa Maria Baños Rivera, professora del Departament de Personalitat, Avaluació i Tractaments Psicològics.

Vocal 2: Vicente Javier Prado Gasco, professor del Departament de Psicologia Social.

Vocal 3: Mariano Jesus Choliz Montañes, professor del Departament de Psicologia Bàsica.

Secretària: Paula Samper Garcia, professora del Departament de Psicologia Bàsica.

4. Comissió avaluadora suplent

Presidenta: Estrella Dura Ferrandis, professora del Departament de Personalitat, Avaluació i Tractaments Psicològics.

Vocal 1: Marta Miragall Montilla, professora del Departament de Personalitat, Avaluació i Tractaments Psicològics.

Vocal 2: Juan C. Ruiz Ruiz, professor del Departament de Metodologia de les Ciències del Comportament.

Vocal 3: Jose Miñarro Lopez, professor del Departament de Psicobiologia.

Secretària: Beatriz Gil Julia, professora del Departament de Personalitat, Avaluació i Tractaments Psicològics.

Per a les comunicacions i qualsevol problema que puga sorgir, la comissió avaluadora té la seu en l’Institut Universitari d’Investigació de Polítiques de Benestar Social (POLIBENESTAR) de la Universitat de València.

  

València, 6 de setembre de 2024

(p. d. de la rectora Resolució 20.05.2022 publicada al DOGV 30.05.2022)

Juan Vicente Climent Espí

Gerent